1975L0273 — DA — 20.11.1992 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

RÅDETS DIREKTIV

af 28. april 1975

om fællesskabslisten over ugunstigt stillede landbrugsområder i henhold til direktiv 75/268/EØF (Italien)

(75/273/EØF)

RÅDET FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder ( 1 ), særlig artikel 2, stk. 2,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det økonomiske og sociale Udvalg ( 2 ), og

ud fra følgende betragtninger:

Den italienske Republiks regering har i henhold til artikel 2, stk. 1, i direktiv 75/268/EØF givet Kommissionen meddelelse om 45 områder, der egner sig til optagelse på fællesskabslisten over ugunstigt stillede landbrugsområder, samt oplysninger om disse områders særlige kendetegn;

som kendetegn for meget vanskelige klimatiske forhold i henhold til artikel 3, stk. 3, første led, i direktiv 75/268/EØF er der valgt en gennemsnitlig minimumshøjde for hver kommune på 700 m i Central- og Norditalien og på 800 m i Syditalien;

De i artikel 3, stk. 3, andet led, i direktiv 75/268/EØF nævnte stejle skråninger defineres som værende over 20 %;

i de tilfælde af en kombination af de to ovennævnte faktorer anvendes der en minimumshøjde på 600 m for Central- og Norditalien, og 700 m for Syditalien, samt skråninger på over 15 %;

meddelelsen fra den italienske regering omfatter et meget begrænset antal kommuner, eller dele af kommuner, beliggende i udkanten af det meddelte bjergområde, som ikke helt opfylder de stillede betingelser, men som dog opfylder betingelserne i artikel 3, stk. 4, direktiv 75/268/EØF; da deres økonomi er snævert forbundet med de tilgrænsende kommuner, kan de dog klassificeres som bjergområder;

følgende kendetegn anvendes for de forholdsvis uproduktive jorder, der er nævnt i artikel 3, stk. 4, litra a), i direktiv 75/268/EØF: hvedeudbytte, der ikke overstiger 16,5 hkg pr. ha, medens det nationale gennemsnit ligger omkring 25 hkg pr. ha, eller at mere end 50 % af ULA består af forderarealer, der kan sidestilles med magre grægange, og hvis udbytte af hø ligger under 20 hkg pr. ha;

bedrifternes økonomiske resultater, der ligger langt under gennemsnittet, og som er omhandlet i artikel 3, stk. 4, litra b), i nævnte direktiv, er blevet defineret ved hjælp af et kendetegn, som henviser til en dyrebestand på under 0,65 ESK pr. ha foderareal (nationalt gennemsnit: 0,98);

med hensyn til den ringe tæthed eller tilbagegangen i en befolkning, der er omhandlet i artikel 3, stk. 4, litra c), i direktiv 75/268/EØF er følgende kendetegn lagt til grund: en befolkningstæthed, der ikke overstiger 75 indbyggere pr. km2 (det nationale gennemsnit og fællesskabsgennemsnittet er henholdsvis 181 og 168), eller en årlig befolkningstilbagegang, der overstiger 0,8 %, samt en mindste del af den i landbruget beskæftigede befolkning inden for den samlede erhvervsaktive befolkning på 15 %;

med hensyn til afgrænsningen af de i artikel 3, stk. 5, i direktiv 75/268/EØF omhandlede områder med særlige ulemper, der kan ligestilles med ugunstigt stillede områder, er blevet valgt dels tilstedeværelsen af naturlige ugunstige produktionsbetingelser: ustabil grundvandstand, ekstremt saltindhold i omgivelserne og jorder med periodiske oversvømmelser, og dels er der taget hensyn til ulemper, der skyldes indskrænkninger, som hidrører fra forskrifter med henblik på bevarelse af landskabet; desuden overstiger dette områdes samlede areal ikke 2,5 % af den pågældende medlemsstats areal;

arten af og niveauet for de ovennævnte kendetegn, som Den italienske Republiks regering har lagt til grund med henblik på at afgrænse de tre former for områder, der er meddelt Kommissionen, svarer henholdsvis til de særlige kendetegn for de bjergområder, de ugunstigt stillede områder, og de områder med særlige ulemper, der er nævnte i artikel 3, stk. 3, 4 og 5 i direktiv 75/268/EØF;

den pågældende medlemsstats meddelelse indeholder ingen oplysning om den øjeblikkelige situation i disse områder med hensyn til kollektiv udbygning, som er omhandlet i artikel 3, stk. 2, i direktiv 75/268/EØF og denne udbygning forekommer ikke tilstrækkelig, navnlig i Syditalien, desuden giver disse oplysninger om igangværende eller planlagte projekter ikke mulighed for at fastlægge det tidsrum, inden for hvilket der vil indtræde en betydelig forbedring i denne situation; det forekommer ikke desto mindre hensigtsmæssigt at optage de omtalte områder på fællesskabslisten over ugunstigt stillede landbrugsområder under forudsætning af, at Den italienske Republiks regering snarest forelægger en detaljeret meddelelse om dette spørgsmål for Kommissionen —

UDSTEDT FØLGENDE DIREKTIV: